Berkhatan

Berkhatan ialah proses membuang kulup dari zakar manusia .   Dalam prosedur yang paling biasa, kulup dibuka dan dipisahkan daripada kelenjar. Selepas itu, alat berkhatan boleh diletakkan, dan kemudian kulup dipotong. Anestesia luaran atau suntikan setempat digunakan untuk mengurangkan kesakitan dan tekanan fisiologi .  Prosedur ini merupakan pembedahan elektif yang dilakukan ke atas bayi dan kanak-kanak diatas faktor agama atau budaya.  Dari segi perubatan, berkhatan adalah rawatan yang menjadi pilihan untuk kes phimosis dan balanoposthitis jika ia tidak dapat diselesaikan melalui prosedur rawatan biasa, selain itu, berkhatan juga berkesan untuk jangkitan saluran kencing kronik (UTI).   Ia adalah kontraindikasi dalam kes keabnormalan struktur alat kelamin tertentu atau kesihatan umum yang lemah, bermakan berkhatan adalah tidak boleh dijalankan sekiranya individu tersebut menghadapi masalah ini.  

Organisasi perubatan utama dunia mempunyai pandangan yang berbeza, daripada kepercayaan bahawa berkhatan kepada bayi dan kanak-kanak membawa risiko yang ketara dan tidak menawarkan faedah perubatan kepada kepercayaan bahawa prosedur itu mempunyai manfaat kesihatan sederhana yang mengatasi risiko kecil.  Tiada mana-mana organisasi yang menyokong untuk semua lelaki dikhatankan dan tiada juga yang menghalang semua lelaki berkhatan.  Isu-isu etika dan undang-undang mengenai persetujuan dan hak asasi manusia telah ditimbulkan mengenai mengkhatankan bayi dan kanak-kanak atas sebab bukan perubatan; oleh kerana itu, prosedurnya adalah kontroversi .  

Lelaki yang menjalani proses berkhatan mengurangkan risiko jangkitan HIV di kalangan lelaki heteroseksual di sub-Sahara Afrika .   Oleh kerana ini, Pertubuhan Kesihatan Sedunia (WHO) mengesyorkan berkhatan sebagai sebahagian daripada program pencegahan HIV yang komprehensif di kawasan yang mempunyai kadar HIV yang tinggi.  Keberkesanan berkhatan dalam mengurangkan risiko jangkitan HIV di kalangan negara maju adalah kurang jelas;  bagaimanapun, terdapat bukti bahawa berkhatan mengurangkan risiko jangkitan HIV bagi lelaki yang melakukan hubungan seks dengan lelaki .  Berkhatan juga dikaitkan dengan pengurangan kadar sel yang penyebab kanser human papillomavirus (HPV),   dan UTI .  Lelaki yang menjalani proses berkhatan juga dilihat mengurangkan risiko kanser zakar melalui penyembuhan phimosis secara lebih berkesan.  Pencegahan daripada situasi ini tidak dilihat sebagai sebab yang boleh menyokong proses berkhatan dalam kalangan bayi di negara barat.  Kajian berkaitan jangkitan seksual lain juga menunjukkan bahawa berkhatan adalah pelindung, termasuklah kepada lelaki yang melakukan hubungan seks luar tabii.  Kajian yang dijalankan pada tahun 2010 mendapati proses berkhatan yang dilakukan oleh penyedia perubatan mempunyai kadar komplikasi sebanyak 1.5% untuk bayi dan 6% untuk kanak-kanak yang lebih tua, dengan beberapa kes komplikasi yang teruk.  Mengalami pendarahan, jangkitan dan potongan kulup yang terlalu banyak atau terlalu sedikit adalah isu yang sering terjadi.  Stenosis meatal adalah komplikasi jangka panjang yang paling biasa.  Kadar komplikasi yang jauh lebih tinggi dilihat apabila prosedur ini dijalankan oleh individu yang tidak berpengalaman, di dalam kawasan tidak bersih seperti di negara barat atau dijalankan terhadap kanak-kanak yang sudah tua.  Individu yang menjalani proses berkhatan tidak mempunyai sebarang perubahan terhadap ciri seksual mereka. The American Academy of Pediatrics Task Force on Circumcision "Technical Report" (2012) addresses sexual function, sensitivity and satisfaction without qualification by age of circumcision. Sadeghi-Nejad et al. "Sexually transmitted diseases and sexual function" (2010) addresses adult circumcision and sexual function. Doyle et al. "The Impact of Male Circumcision on HIV Transmission" (2010) addresses adult circumcision and sexual function. Perera et al. "Safety and efficacy of nontherapeutic male circumcision: a systematic review" (2010) addresses adult circumcision and sexual function and satisfaction. 

Dianggarkan satu pertiga daripada lelaki di seluruh dunia berkhatan.    Berkhatan adalah yang paling biasa diamalkan di kalangan orang Islam dan Yahudi, bahagian Asia Tenggara, dan Afrika.   Ia agak jarang berlaku atas sebab bukan agama seperti di Eropah, Amerika Latin, bahagian Afrika Selatan, dan kebanyakan Asia.  Asal usul berkhatan tidak diketahui dengan pasti; bukti tertua yang didokumenkan untuknya datang dari Mesir purba .   Pelbagai teori telah dicadangkan tentang asal usulnya termasuk sebagai pengorbanan agama dan sebagai upacara menandakan kemasukan kanak-kanak lelaki ke alam dewasa .  Ia adalah sebahagian daripada undang-undang agama dalam agama Yahudi  dan merupakan amalan yang telah ditetapkan dalam Islam, Kristian Koptik, dan Gereja Ortodoks Ethiopia .    Perkataan berkhatan berasal dari bahasa Latin circumcidere, bermaksud "memotong". 

 Rujukan 

Kategori:Kesihatan
Kategori:Urologi
Kategori:Pediatrik